open-index/open-wikipedia-markdown huggingface dataset:
מאיה ויינטרוב

**מאיה מיי ויינטרוב** (באנגלית: **Maia Mei Weintraub**; נולדה ב-24 באוקטובר 2002) היא סייפת (רומח) יהודייה-אמריקאית. אלופה אולימפית (פריז 2024) ברומח קבוצתי.

## ביוגרפיה
וינטרוב נולדה וגדלה בפילדלפיה, פנסילבניה למשפחה יהודית. בתם של אליזבת סורין וג'ייסון וינטרוב (אנטמולוג המתמחה בעש ופרפרים).

### 2022
באליפות העולם בסיף שנערכה בקהיר, מצרים היא זכתה במדליית כסף ברומח קבוצתי לאחר הפסד במשחק הגמר לאיטליה 27–45. בתחרות רומח אישי היא הפסידה בסיבוב השלישי לסרה אזומה מיפן 12–15.

### 2024
#### אלופה אולימפית
באולימפיאדת פריז זכתה במדליית זהב ברומח קבוצתי ביחד עם לי קיפר, לורן סקראגס וג'קלין דוברוביץ' היהודיה, לאחר ניצחון בגמר על איטליה 45–39.

## קישורים חיצוניים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:סייפות אמריקאיות
קטגוריה:סייפים אמריקאים
קטגוריה:סייפות יהודיות
קטגוריה:ספורטאים יהודים אמריקאים
קטגוריה:משתתפים יהודים באולימפיאדת פריז (2024)
קטגוריה:אלופות אולימפיות מארצות הברית
קטגוריה:פנסילבניה: ספורטאים
קטגוריה:אמריקאיות שנולדו ב-2002
קטגוריה:אמריקאים שנולדו ב-2002
איליוניס גיום

**איליוניס גיום** (בצרפתית: **Ilionis Guillaume**; נולדה ב-14 בנובמבר 1998) היא אתלטית צרפתייה ילידת האיטי, זוכת מדליית ארד באליפות אירופה (רומא 2024) בקפיצה משולשת.

## ביוגרפיה
גיום נולדה בהאיטי, ובשנת 2015 הגיעה למונפלייה שבצרפת.

### 2017
#### סגנית אלופת אירופה עד גיל 20
באליפות אירופה עד גיל 20 שנערכה בגרוסטו שבאיטליה ביולי זכתה במדליית כסף בקפיצה משולשת בתוצאה של 13.97 מטר.

### 2024
באליפות העולם באולם שנערכה בגלאזגו שבממלכה המאוחדת במרץ סיימה במקום שמיני בקפיצה משולשת בתוצאה של 14.01 מטר.

#### מדליית ארד באליפות אירופה
באליפות אירופה שנערכה ברומא שבאיטליה ביוני זכתה במדליית ארד בקפיצה משולשת בשיא אישי חדש של 14.43 מטר, אחרי אנה פלטיירו מספרד (14.85 מטר) וטוגבה דנישמאז מטורקיה (14.57 מטר).

באולימפיאדת פריז שנערכה באוגוסט סיימה במקום 12 בקפיצה משולשת בתוצאה של 13.78 מטר.

## שיאים אישיים
### אצטדיון
* קפיצה משולשת: 14.43 מטר (2024)

### אולם
* קפיצה משולשת: 14.11 מטר (2024)

## קישורים חיצוניים

## הערות שוליים

קטגוריה:קופצות משולשת
קטגוריה:אתלטיות צרפתיות
קטגוריה:קופצות משולשת באולימפיאדת פריז (2024)
קטגוריה:צרפתיות שנולדו ב-1998
עדה טברסקי

**עדה טברסקי** (1887 - 1980) מחלוצות העלייה השנייה, פעילה ציבורית למען זכויות האישה, מעמד האישה ובמיוחד נשים עובדות ולמען השכלת בני נוער ונוער במצוקה משכבות חלשות.

## ביוגרפיה
נולדה בעיירה אננייב שבפלך חרסון, בדרום-מערב רוסיה (אוקראינה) למשפחת קיפר. אביה נחמן, ואמה פסיה-לאה בת חנא-שמעון בקר מראשוני חובבי ציון. אחיה זאב קיפר היה ממייסדי דגניה א', ונפטר ממלריה. אחיה אליהו נחשון (קיפר) היה ממייסדי קבוצת גבע.בנו יואב נחשון היה ממייסדי הגבעטרון. אחיה משה נחשון היה מורה בגימנסיה העברית הרצליה, אחותה יהודית נישאה לצייר שמואל בן-דוד. אחותה צפורה נישאה למיכאל תמרי-טַיטלמן, מראשוני העלייה השנייה ואיש הפועל הצעיר; בנם הוא הצייר והמאייר עמירם תמרי.
[ממוזער|250x250 פיקסלים|[התאחדות נשים עבריות לשיווי זכויות בארץ ישראל|התאחדות נשים עבריות לשווי זכויות בארץ ישראל עומדות מימין לשמאל: חסיה פינסוד סוקניק, שרה עזריהו, ד"ר רוזה וולט-שטראוס, ד"ר חנה ברכיהו, צפורה קלוזנר, עדה גלר יושבות: **עדה טברסקי**, פניה מטמון-כהן, רחל גולומב, נחמה פוחצ'בסקי, מאשה סקיבין]]

## פעילות ציבורית
טברסקי הייתה בין המייסדות של "התאחדות נשים עבריות לשיווי זכויות בארץ ישראל" ב-1919, שנודעה בזכות מאבקה לזכות בחירה לנשים בישראל בשנות ה-20 של המאה ה-20 עוד טרם קום המדינה.

טברסקי הייתה מפעילות ארגון אמהות עובדות (כיום נעמת).במסגרת עבודתה טיפלה בילדי אמהות עובדות, אספה ילדים שעבדו בשוק ושכנעה את הוריהם לשלוח אותם ללמוד ולהשיג השכלה. השתתפה בדיונים ובהחלטות הנוגעות לתפקידי הארגון. והייתה בין קובעי המדיניות ומטרות הארגון היא גם ניהלה את החוג לספרות בארגון אמהות עובדות בתל אביב.

ב-1939 התמנתה להנהלת האגודה לעזרת חולי רוח בבני ברק, תפקיד בו נשאה שנים רבות.

במרץ 1940 השתתפה בהפגנות נשים, נעצרה ועמדה למשפט יחד עם 16 נשים נוספות בהאשמה של הפגנה לא חוקית. אך הללו זוכו במשפט.

הייתה חברת ההסתדרות בתל אביב, ב-1955 נבחרה להנהלת משפט החברים של ההסתדרות בתל אביב. הייתה פעילה במפלגת המערך.

## חיים אישיים
הייתה נשואה לנחום טברסקי עד לגירושיהם. בתם הבכורה נפטרה בילדותה בשנת 1909. ילדיה עמיהוד תבור, שרה יהל גומפריך ורות בלשן. נכדה אמיר יהל היה מפקד טייסת שהפך לרב.

נפטרה ב־1980 ונקברה בקיבוץ דורות.

## הערות שוליים

קטגוריה:פמיניסטיות ביישוב
קטגוריה:פמיניסטיות ישראליות
קטגוריה:פמיניסטים ישראלים
קטגוריה:פעילות ציבור ישראליות
קטגוריה:ישראליות ילידות האימפריה הרוסית
קטגוריה:ישראלים ילידי האימפריה הרוסית
קטגוריה:נשות העלייה השנייה
קטגוריה:אנשי העלייה השנייה
קטגוריה:אישים הקבורים בקיבוצים
קטגוריה:ישראליות שנולדו ב-1887
קטגוריה:ישראלים שנולדו ב-1887
קטגוריה:ישראליות שנפטרו ב-1980
קטגוריה:ישראלים שנפטרו ב-1980
Walks Like Rihanna

"**Walks Like Rihanna**" (בעברית: "**הולכת כמו [[ריהאנה]]**") הוא סינגל של להקת הבנים הבריטית-אירית הוונטד. השיר יצא באוסטרליה ב-10 במאי 2013, ובבריטניה ובאירלנד ב-23 ביוני 2013, כסינגל השלישי מתוך אלבום האולפן השלישי שלהם *Word of Mouth*. השיר נכתב על ידי אנדי היל ואלקטריק, והופק על ידי ד"ר לוק, סירקוט ואלקטריק.

נכון לאוגוסט 2024, השיר הושמע למעלה מ-13 מיליון פעמים ביוטיוב, ולמעלה מ-76 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2012
קטגוריה:סינגלים מ-2013
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי סירקט
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:שירים על מוזיקאים
קטגוריה:שירי דאנס-פופ
MKTO

**MKTO** הוא צמד פופ והיפ הופ אמריקאי, המורכב ממלקולם דייוויד קלי וטוני אולר.

הצמד היה מועמד בקטגוריית הלהקה פורצת הדרך של השנה של פרסי בחירת הנוער לשנת 2014.

## קריירה
ב-12 בנובמבר 2012, הצמד הוציא את הסינגל "Thank You". הסינגל הגיע בשיאו למקום השביעי בניו זילנד ולמקום השני באוסטרליה. כמו כן, הסינגל זכה לתואר הקלטה מסוג פלטינה מ-RMNZ ותואר הקלטה מסוג פלטינה מרובעת מ-ARIA.

ב-28 במאי 2013, הצמד הופיע בסינגל "Summer Paradise" של סימפל פלאן.

ב-20 ביוני 2013, הצמד הוציא את הסינגל "Classic". הסינגל הגיע בשיאו למקום התשיעי באוסטרליה, למקום ה-14 בבילבורד הוט 100 ולמקום השביעי בשוודיה. כמו כן, הסינגל זכה במספר תוארי הקלטה, בין היתר תואר הקלטה מסוג פלטינה משולשת מ-ARIA וכן תואר הקלטה מסוג פלטינה כפולה מ-BPI ו-RIAA. בנוסף לזאת, השיר היה מועמד בקטגוריית השיר החדש הטוב ביותר של פרסי המוזיקה של רדיו דיסני לשנים 2014 ו-2015.

ב-29 בנובמבר 2013, הצמד הוציא את הסינגל "God Only Knows". הסינגל הגיע בשיאו למקום ה-11 באוסטרליה ולמקום ה-19 בניו זילנד. כמו כן, הסינגל זכה בתואר הקלטה מסוג פלטינה מ-ARIA ובתואר הקלטה מסוג זהב מ-RMNZ.

ב-30 בינואר 2014, הצמד הוציא את אלבום האולפן הראשון שלהם, *MKTO*. האלבום הגיע בשיאו למקום ה-31 בבילבורד 200, למקום ה-21 בשוודיה, למקום השישי בניו זילנד ולמקום הראשון באוסטרליה. כמו כן, האלבום זכה לתואר הקלטה מסוג פלטינה מ-IFPI Danmark.

ב-17 באפריל 2014, הצמד הוציא את הסינגל "American Dream". השיר הגיע בשיאו למקום ה-12 בניו זילנד ולמקום ה-33 במצעד הפופ איירפליי. כמו כן, הסינגל זכה בתואר הקלטה מסוג זהב מ-ARIA ו-RMNZ.

ב-2 ביוני 2015, הצמד הוציא את הסינגל "Bad Girls". הסינגל הגיע בשיאו למקום ה-36 במצעד הפופ איירפליי ולמקום ה-80 באוסטרליה.

ב-24 ביולי 2015, הצמד הוציא את המיני-אלבום הראשון שלהם, *Bad Girls EP*.

ב-7 בספטמבר 2018, הצמד הוציא את הסינגל "How Can I Forget". הסינגל הגיע בשיאו למקום ה-38 במצעד הרצועות הדיגיטליות של ARIA.

## קישורים חיצוניים

* 

קטגוריה:אמני קולומביה רקורדס
קטגוריה:להקות טין פופ
קטגוריה:להקות שהוקמו בשנת 2010
מנחם נחום פרידמן (הראשון) משטפנשט

רבי **מנחם נחום פרידמן משטפנשט** (1823, ה'תקפ"ג – 28 בנובמבר 1868, י"ד בכסלו ה'תרכ"ט), מכונה גם "**האדמו"ר הזקן משטפנשט**", היה מייסד חסידות שטפנשט, ענף מחסידות רוז'ין.

## ביוגרפיה
נולד בשנת תקפ"ג (1823 לערך), כבן שלישי להוריו: רבי ישראל פרידמן, מייסד חסידות רוז'ין ונינו של המגיד ממזריטש, ושרה בתו של רבי משה שהיה ראש ישיבה בברדיצ'ב ואחר כך היה רב בבוטושאן (בנו של רבי אליעזר, ראש ישיבה בפינסק). נקרא על שם סבו זקנו רבי מנחם נחום מצ'רנוביל. בא' בתמוז ה'תקצ"ו, בהיותו בן 13, נשא את פרל, בתו של רבי אליעזר קושנסקי שהיה נכדו של הרב גדליה רבינוביץ מליניץ, דמות חסידית מפורסמת. כשהיה בן 28 נפטר אביו. מכיוון שאת מקום האב תפס הבן השני, אברהם יעקב, הוא הוזמן לכהן באדמו"רות בעיירה שטפנשט שברומניה והקים בה חצר חסידית, וחסידים רבים, בעיקר המוני עם, נהרו אליו.

הוא לא הרבה באמירת דברי תורה, התפלל בזריזות ונמסר כי הרבה באמירות שהתאפיינו בחוש הומור. החסידים הסבירו זאת כדרך שלו להתמודד עם יראת השם עצומה שאפפה אותו, ובהגיוגרפיה החסידית המאוחרת אף נמסר כי אביו התבטא עליו: "אם היה בני מנחם נחום מאריך בתפילתו, ואלמלא לא הייתה לו מידת הצחוק, הייתה מתבטלת מציאותו מפחד השם".

כאביו נהג באורח-חיים רהבתני וכמו כן לא התפלל עם חסידיו אלא ביחידות בחדר צדדי הצמוד לבית המדרש, המכונה "דאווען שטיבל" (חדר תפילה). בביתו הקים קלויז, ובו חדר משובץ זהב וכסף וקירותיו מעוטרים ציורים שנקרא 'חדרו של משיח' ובו הניחו כתר זהב שנעשה בפיקוחו – מגולף ומורכב משלוש קומות. חדר זה נפתח בהוראתו לעיתים רחוקות ולחסידיו אמר כי כאשר יבוא הגואל הוא יגור בחדר זה. מעשה זה הוא ביטוי אופייני לתודעה המשיחית שאפיינה את בית רוז'ין.

כל שנותיו היה חלוש וחולני, לעיתים היה רתוק למיטתו במשך שבועות. החסידים מספרים כי בסוף שנת תרכ"ח כבר החל לרמוז על פטירתו. בחודש חשון תרכ"ט (1868), נסע לקבלת טיפול רפואי בעיר יאשי (רומניה). החסידים סיפרו כי במהלך נסיעתו זו אמר "יהודי צריך שיהיו לו שלושה דברים: יד, כיס ולב" (לאחר פטירתו החסידים פירשו שבכך כיוון ליום מותו העברי, י"ד כסלו). בתחילת חודש כסלו ביקש לכתוב צוואה ובי"ד כסלו מת. מותו תואר בפי החסידים כרומנטי: הוא קם ממיטתו, רחץ את פניו, סידר את זקנו ופאות ראשו, התיישב על המיטה והחל לנגן את ניגון "הדביקות" של אביו, אסף את רגליו אל המיטה ומת. הוא נקבר ביאשי ועל קברו הוקם אוהל.

## משפחתו
**בנו**
* רבי אברהם מתתיהו פרידמן, ממלא מקום אביו בשטפנשט עד למותו לאחר 64 שנות הנהגה.

**בנותיו**
* בת שבע פרידמן – נישאה לקרוב משפחתה רבי אברהם יהושע השיל פרידמן, מייסד חסידות אדז'וד.
* גיטל פרידמן – בנישואיה השניים אשתו של דודה רבי אברהם יעקב פרידמן, ה"אדמו"ר הזקן" מסדיגורה.

## תורתו
דברי תורתו נדפסו על ידי מכון 'תורת אמת - שטפנשט' בספר "אמונת אמת". כמו כן נמצא ברשות המכון ספר הזכרונות בכתב-יד "מילין סתימין", מזכרונותיו של המשב"ק משה אליעזר קלרפלד, בו הוא מתאר סיטואציות מחייו של רבו וכן מדברי תורתו. חלקים ממנו פורסמו על גבי עלונים שונים של חסידי רוז'ין.

## לקריאה נוספת
*ישראל שפיגל, **על צדיקים ועל חסידים לבית רוז'ין** (שני כרכים), ירושלים, תש"ע
*ישראל יעקב, **בית רוז'ין**, בני-ברק: מישור, תשמ"ז
* חיים דב שטרן, **נר ישראל**, בני-ברק, תשל"ח-תשנ"ד

## הערות שוליים

קטגוריה:אדמו"רי שטפנשט
קטגוריה:רומניה: אדמו"רים
קטגוריה:אנשי דת רומנים
קטגוריה:משפחת המגיד ממזריטש
קטגוריה:חסידות במרחב הרומני
קטגוריה:שושלת רוזין
קטגוריה:אדמו"רי בית רוז'ין
קטגוריה:ילידי 1823
קטגוריה:נפטרים ב-1868
Chameleon (שיר של סנדרה אן.)

"**Chameleon**" (בעברית: "**זִקִית**") הוא שיר שהוקלט על ידי הזמרת-יוצרת הרומנייה סנדרה אן. בשנת 2019. הוא יצא לאור ב-15 באוגוסט באותה השנה, בהוצאת חברת התקליטים טראנס מיוזיק, כסינגל שלא מתוך אלבום. את השיר כתבה סנדרה ביחד עם מונואר שהיה אחראי על הפקתו המוזיקלית.

שמונה ימים לאחר יציאתו, הופץ וידאו קליפ נלווה שנועד לעזור בקידום המסחרי של "Chameleon".

## רקע וכתיבה
השיר נכתב על ידי מונואר וסנדרה אן. והופק על ידי מונואר גם כן.

ב-17 בפברואר 2023, ארבע שנים מיציאתו המקורית, הוציאה גרסה נוספת של השיר שהפעמה שלה איטית יותר מזו המקורית.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.

## וידאו קליפ
הווידאו קליפ הרשמי של השיר פורסם ב-23 באוגוסט 2019, שמונה ימים לאחר יציאתו כסינגל. את הקליפ ביים סילביו מינדרוק. הקונספט שלו מגולל את סנדרה אן. בלב מדבר, כשהיא לבושה בתלבושות שונות שעוצבו על ידי QueenAtelier. לאורכו, היא מבצעת את הבתים ורוקדת תוך כדי.

נכון לאוגוסט 2024 עומד מונה הצפיות של הקליפ על למעלה מ-42 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סנדרה אן.
קטגוריה:שירים באנגלית
קטגוריה:שירים שנכתבו על ידי סנדרה אן.
קטגוריה:שירים על בעלי חיים
Chasing the Sun

"**Chasing the Sun**" הוא סינגל של להקת הבנים הבריטית-אירית הוונטד, שיצא לראשונה ב-17 באפריל 2012 בארצות הברית. השיא מופיע כסינגל המוביל של אלבום האולפן השלישי של הלהקה, *Word of Mouth* וכסינגל החמישי של המיני-אלבום הראשון של הלקה, *The Wanted*.

נכון לאוגוסט 2024, השיר הושמע למעלה מ-149 מיליון פעמים ביוטיוב, ולמעלה מ-207 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2011
קטגוריה:סינגלים מ-2012
קטגוריה:שירים באנגלית
קטגוריה:שירים על השמש
קטגוריה:שירי אלקטרופופ
קטגוריה:שירי דאנס-פופ
קטגוריה:וידאו קליפים שבוימו על ידי דיירקטור X
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת איילנד רקורדס
קטגוריה:סינגלים בהוצאת מרקורי רקורדס
אלכס מיקה

**אלכסנדרו קטלין מיקה** (ברומנית: **Alexandru Cătălin Mica**; נולד ב-25 באוגוסט 1991) הידוע בשם **אלכס מיקה** הוא זמר ומוזיקאי רומני.

מיקה ידוע בשל להיטו הבין-לאומי "Dalinda" שזכה להצלחה רבה.

## ביוגרפיה וקריירה
אלכס גילה את חיבתו למוזיקה בגיל חמש. הוא התחיל לכתוב שירים בגיל חמש-עשרה. הוא גדל במחוז טימיש, עד גיל ארבע-עשרה, יחד עם הוריו, אחותו וסבו.

בשנת 2012 הוציא את השיר "Dalinda" שזכה להצלחה עולמית וסימן את פריצתו. הוא דורג בראשי המצעדים ברומניה, בישראל זכה להצלחה רבה ודורג בחמישייה הפותחת ברדיוס 100FM כמו גם במצעדים נוספים. במצעד השנתי הלועזי שפורסם ב-31 בדצמבר 2012 במאקו, דורג השיר במקום העשרים-וחמש.

בהמשך הקריירה שלו, הוציא שירים נוספים שזכו להצלחה מתונה אך לא שיחזרו את הצלחת הראשון. עם זאת, בשנת 2018 הוציא את הלהיט "Latina Loca" שצבר מיליוני השמעות ביוטיוב ובספוטיפיי. בשיר משתתפים  וקאליף. הווידאו קליפ הרשמי שלו פורסם בסמוך לכך.

## קישורים חיצוניים

## הערות שוליים

קטגוריה:זמרים רומנים
קטגוריה:מוזיקאים רומנים
קטגוריה:רומנים שנולדו ב-1991
אולג צרניקל

**אולג צרניקל** (בגרמנית: **Oleg Zernikel**; נולד ב-16 באפריל 1995) הוא אתלט גרמני יליד קזחסטן, זוכה מדליית ארד באליפות אירופה (רומא 2024) בקפיצה במוט.

## ביוגרפיה
צרניקל נולד באלמטי שבקזחסטן, ובגיל 11 עבר עם משפחתו לגרמניה. 

### 2014
#### מדליית ארד באליפות עולם עד גיל 20
באליפות העולם עד גיל 20 שנערכה ביוג'ין שבאורגון, ארצות הברית, ביולי, זכה במדליית ארד בקפיצה במוט בשיא אישי חדש של 5.50 מטר.

### 2021
#### מקום רביעי באליפות אירופה באולם
באליפות אירופה באולם שנערכה בטורון שבפולין במרץ סיים במקום רביעי בקפיצה במוט בתוצאה של 5.70 מטר.

באולימפיאדת טוקיו שנערכה ביולי-אוגוסט סיים במקום תשיעי בקפיצה במוט בתוצאה של 5.70 מטר.

### 2022
באליפות העולם באולם שנערכה בבלגרד שבסרביה במרץ סיים במקום תשיעי בקפיצה במוט בתוצאה של 5.75 מטר.

באליפות העולם שנערכה ביוג'ין ביולי סיים במקום חמישי בקפיצה במוט בשיא אישי חדש של 5.87 מטר.

באליפות אירופה שנערכה במינכן שבגרמניה באוגוסט סיים במקום תשיעי בקפיצה במוט בתוצאה של 5.50 מטר.

### 2023
באליפות העולם שנערכה בבודפשט שבהונגריה באוגוסט סיים במקום 14 בקפיצה במוט בתוצאה של 5.70 מטר.

### 2024
#### מדליית ארד באליפות אירופה
באליפות אירופה שנערכה ברומא שבאיטליה ביוני זכה במדליית ארד בקפיצה במוט בתוצאה של 5.82 מטר, יחד עם ארסו שאשמה מטורקיה, ואחרי ארמנד דופלנטיס משוודיה (6.10 מטר) ועמנואל קראליס מיוון (5.87 מטר). 

## שיאים אישיים
### אצטדיון
* קפיצה במוט: 5.87 מטר (2022)

### אולם
* קפיצה במוט: 5.81 מטר (2022)

## קישורים חיצוניים

קטגוריה:קופצים במוט גרמנים
קטגוריה:אתלטים גרמנים
קטגוריה:קופצים במוט באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:גרמנים שנולדו ב-1995
תעשיות ברד'ר

**תעשיות ברד'ר** (באנגלית: **.Brother Industries, Ltd**) היא חברת אלקטרוניקה יפנית העוסקת בפיתוח, תכנון, ייצור ומכירה של ציוד הדפסה וציוד אלקטרוני אחר. החברה נוסדה בשנת 1908 בנגויה, יפן, והחלה את דרכה כספקית שירותי תיקון למכונות תפירה. עם השנים, התפתחה החברה והרחיבה את מגוון המוצרים שלה, הכולל כיום מדפסות, סורקים, פקסים, מכונות תפירה ביתיות ותעשייתיות, מכונות חיתוך וכלי מכונה. החברה מפעילה מתקני ייצור, מכירות ושירות ברחבי העולם, כולל יפן, אמריקה, אירופה, אסיה, המזרח התיכון ואפריקה. תעשיות ברד'ר מחויבת לאחריות חברתית וסביבתית, ופועלת לפי עקרונות הקיימות. נכון לשנת 2023, הכנסות החברה עמדו על 6.1 מיליארד דולר

## היסטוריה
היסטוריית תעשיות ברדר החלה בשנת 1908 כשהחברה נקראה במקור "Yasui Sewing Machine Co" בנגויה, יפן. שם החברה נגזר מדגם מוקדם של מכונת תפירה, ה-Brother, שנקראה על שם האחים יסואי, מסיושי וג'יצואיצ'י. בשנת 1955 הוקם הסניף הראשון של תעשיות ברדר, וב-1958 הוקמה חברת מכירות אזורית באירופה בדבלין אירלנד. שם החברה שונה לתעשיות ברדר בע"מ בשנת 1962. ברדר נכנסה לשוק המדפסות במהלך שיתוף הפעולה הארוך שלה עם מספר חברות בין-לאומיות.

בשנת 1968 העבירה החברה את המטה הבריטי שלה לאודנשאו, מנצ'סטר, לאחר רכישת חברת מכונות התפירה הבריטית הוותיקה "Jones".

במרץ 2005 נפתח "Brother Communication Space" (שהפך למוזיאון Brother), מוזיאון תאגידי המשמש גם כמתקן יחסי ציבור, בנגויה.

בדצמבר 2011 גיוונה ברד'ר את הצעותיה על ידי רכישת Nefsis, חדשנית בתוכנת שיתוף פעולה מרחוק ואמצעי ועידה מבוססי רשת.

ברד'ר התחרתה רבות בשוק מכונות הכתיבה העולמי, בתחילה עם מכונות הכתיבה הידניות האישיות שלה מהמפעל בנגויה ולאחר מכן עם מפעלים משלה בחו"ל.

בנובמבר 2012 הודיעה ברד'ר כי ייצרה את מכונת הכתיבה האחרונה שיוצרה בבריטניה במפעל בצפון ויילס. היא ייצרה 5.9 מיליון מכונות כתיבה במפעל וורקסהאם מאז שנפתח ב-1985. ברד'ר תרמה את המכונה האחרונה למוזיאון המדע בלונדון.

בספטמבר 2022 חגגה ברד'ר אבן דרך של ייצור 70 מיליון מכונות תפירה ביתיות מאז שהחלה בייצור המוני ב-1932.

## קישורים חיצוניים

## הערות שוליים

קטגוריה:חברות אלקטרוניקה יפניות
קטגוריה:חברות הנסחרות בבורסה לניירות ערך בטוקיו
קטגוריה:מותגים יפניים
חטיפת הרכבת התחתית 123

**חטיפת הרכבת התחתית 123** (באנגלית: **The Taking of Pelham 123**) הוא סרט פעולה ומותחן אמריקאי משנת 2009 בבימויו של טוני סקוט. הסרט מבוסס על הרומן באותו השם מאת ג'ון גודי, ומהווה את הגרסה השלישית לסיפור זה, לאחר סרט הקולנוע חטיפת פלהם 123 משנת 1974 וסרט טלוויזיה משנת 1998.

## עלילה
הסרט מתאר את סיפורו של וולטר גרבר (דנזל וושינגטון), פקח ברכבת תחתית בניו יורק, שנכנס לתפקיד של מתווך כאשר קבוצת חמושים בראשותו של ריידר (ג'ון טרבולטה) חוטפת קרון נוסעים ומחזיקה את הנוסעים כבני ערובה בתמורה לכופר. העלילה מסתבכת כאשר גרבר מגלה שריידר הוא למעשה דניס פורד, מנהל לשעבר בחברת השקעות שנידון למאסר בגין הונאה פיננסית.

## שחקנים ראשיים
* דנזל וושינגטון – וולטר גרבר
* ג'ון טרבולטה – דניס 'ריידר' פורד
* ג'ון טורטורו – סגן וינסנט קמונטי
* לואיס גוזמן – פיל ראמוס
* ג'יימס גנדולפיני – ראש עיריית ניו יורק

## הפקה
ההפקה החלה במרץ 2008, והסרט יצא לאקרנים ב-12 ביוני 2009. הסרט הופק בתקציב של 100–110 מיליון דולר והרוויח כ-150 מיליון דולר בקופות.

## ביקורות
הסרט קיבל ביקורות מעורבות מהמבקרים, כאשר ציינו לטובה את ביצועי המשחק של וושינגטון וטרבולטה, אך מתחו ביקורת על הסטייה מהעלילה המקורית.

## קישורים חיצוניים

## הערות שוליים

קטגוריה:סרטים שמתרחשים ברכבת
קטגוריה:סרטי מטרו גולדווין מאייר
קטגוריה:ניו יורק בקולנוע
קטגוריה:סרטי טוני סקוט
קטגוריה:סרטים אמריקאיים מבוססי ספרים
קטגוריה:סרטים על בני ערובה
קטגוריה:חידושים לסרטים
קטגוריה:סרטי פשע אמריקאיים
קטגוריה:סרטי מתח אמריקאיים
קטגוריה:סרטי קולומביה
קטגוריה:סרטי 2009
קטגוריה:סרטי העוסקים במעשי שוד
קטגוריה:סרטים המבוססים על רומנים אמריקאים
באק האוורד הגדול

**האוורד הגדול** (באנגלית: **The Great Buck Howard**) הוא סרט קומדיה-דרמה אמריקאי משנת 2008 בבימויו של שון מקגינלי. הסרט עוסק בחייו של טוי גייבל, תלמיד משפטים שנשר מלימודיו ומוצא עבודה כמנהל סיבוב הופעות של קוסם מזדקן בשם באק הווארד (ג'ון מלקוביץ'). הסרט מבוסס באופן רופף על חייו של המנטליסט קרסקין הפלאי, שהיה פופולרי בשנות ה-70. בסרט שיתפו פעולה האב והבן טום וקולין הנקס.

## עלילה
טוי גייבל, תלמיד משפטים שנשר מהלימודים, מוצא עבודה כעוזרו האישי של באק הווארד, קוסם ואמן חושים לשעבר שנמצא בשפל הקריירה שלו. יחד עם ולרי ברנן (אמילי בלאנט), פרסומאית שמצטרפת אליהם בהמשך, הם מנסים להחזיר את באק לאור הזרקורים. אחד התעלולים המרכזיים של באק הוא לגרום להמון אנשים להירדם ולהתעורר באורח פלא. על אף שהמופע זוכה להצלחה מסוימת, העיתונות מפספסת את הרגע המכריע בגלל אירוע חדשותי אחר. למרות זאת, השמועות על המופע גורמות לבאק לחזור לתודעה הציבורית.

## שחקנים ראשיים
* ג'ון מלקוביץ' – באק הווארד
* קולין הנקס – טוי גייבל
* אמילי בלאנט – ולרי ברנן
* טום הנקס – מר גייבל
* ריקי ג'יי – גיל בלמי
* סטיב זאן – קני הנהג

## קבלה וביקורות
הסרט קיבל ביקורות חיוביות באופן כללי. על פי Rotten Tomatoes, כ־71% מהמבקרים נתנו לסרט ביקורות חיוביות עם ציון ממוצע של 6.4/10. הסרט גרף בסך הכל 900,689 דולר בקופות

## קישורים חיצוניים

## הערות שוליים

קטגוריה:סרטי 2008
מלכת המדבר

**מלכת המדבר** הוא מסע שטח אתגרי תחרותי לנשים בלבד המתקיים מדי שנה מאז 1999. המסע משלב נהיגה ברכבי שטח במדבריות ברחבי העולם, לצד פעילויות גיבוש, העצמה אישית וחוויות תרבותיות ייחודיות. האירוע מנוהל על ידי החברה הגיאוגרפית ונחשב לאחת החוויות הייחודיות לנשים בישראל. חלק מהכנסות האירוע נתרם לפרויקטים חברתיים וקהילתיים, במיוחד באזורים בהם מתקיים המסע.

## היסטוריה
מסע מלכת המדבר החל ביוזמת החברה הגיאוגרפית במטרה להעניק לנשים אתגר פיזי ומנטלי בשטח מדברי. האירוע הראשון התקיים בשנת 1999 והשתתפו בו מספר מועט של נשים. עם השנים גדלה הפופולריות של האירוע, ומשתתפות בו מאות נשים מדי שנה. המסעות נערכים במגוון מדבריות ברחבי העולם, כולל נמיביה, הודו, בוליביה, ירדן, מרוקו וישראל.

## פורמט המסע
המסע מתפרש על פני שמונה ימים וכולל נסיעה בג'יפים, לינה בשטח וביצוע משימות שונות. כל קבוצה מלווה על ידי מדריכה מקצועית שתומכת ומסייעת לאורך כל המסע. בנוסף, ניתנת לנשים ההזדמנות להשתתף בסדנאות והרצאות בנושאים מגוונים כמו הישרדות, ניווט ומנהיגות.

המסע נמשך בדרך כלל כ-10 ימים, וכולל נהיגת שטח (המשתתפות נוהגות בעצמן ברכבי 4X4, מתמודדות עם אתגרי שטח שונים ומנווטות בעזרת מפות ומכשירי GPS), לינה בשטח (באוהלים או תחת כיפת השמיים, חוויה המאפשרת חיבור עמוק לטבע ולסביבה המדברית), פעילויות גיבוש (סדנאות, מעגלי שיח, טקסים ועוד) ומפגשים תרבותיים (תרבויות מקומיות, מפגשים עם נשים מעוררות השראה והתנסות במנהגים מסורתיים).

## קהל יעד
המסע מיועד לנשים מכל הגילאים והרקעים, ללא צורך בניסיון קודם. הוא מושך אליו נשים המחפשות אתגר, הרפתקה, העצמה אישית וחיבור לטבע. עם השנים צבר האירוע פופולריות רבה והפך לסמל של העצמה נשית בישראל.

## ידועניות שהשתתפו במלכת המדבר
### 1999
* שרה ב"ק, זכתה במקום השלישי
* חגית עוז

### 2001
* צגה מלקו, זכתה במקום הראשון

## קישורים חיצוניים
* עמוד פייסבוק רשמי של "מלכת המדבר"

## הערות שוליים

קטגוריה:ישראל: ספורט נשים
Latina Loca

"**Latina Loca**" הוא שיר שהוקלט על ידי הזמר-יוצר הרומני אלכס מיקה, בהשתתפות הזמרת  והראפר קאליף. הוא יצא לאור ב-1 בנובמבר 2018, בהוצאת חברת התקליטים וויסז מדיה, כסינגל שלא מתוך אלבום. את השיר כתב, הלחין והפיק מיקה – קאליף כתב את הבית שלו.

השיר סימן את חזרתו של מיקה וזכה להצלחה ברחבי העולם, עם למעלה מ-8.5 מיליון השמעות בספוטיפיי.

## רקע וכתיבה
השיר נכתב, הולחן והופק על ידי אלכס מיקה, בעוד הראפר קאליף כתב את הבית שלו.

ב-15 בינואר 2019, יצא לאור מיני-אלבום הרמיקסים הרשמי של "Latina Loca" שכלל ארבעה רמיקסים חדשים.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.5 מיליון השמעות.

## וידאו קליפ
הווידאו קליפ הרשמי של השיר פורסם ב-1 בנובמבר 2018 בשידור חי. הוא מתחיל בכך שניתן לראות את אלכס מיקה מבצע את קטע השירה שלו. בהמשך לכך, מבצעת  את הקטע שלה בליווי רקדניות. לקראת סוף השיר, קאליף מבצע את קטע הראפ שלו. הקונספט של הקליפ הוא ריקודים ובין היתר גם טוורקינג.

נכון לאוגוסט 2024 עומד מונה הצפיות של הקליפ על למעלה מ-7 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים בספרדית
קטגוריה:שירי אהבה
קטגוריה:שירים על אושר
שאהד 101

**שאהד 101** המכונה על ידי החות'ים **חאטף 2** או על ידי המיליציות בעיראק ובסוריה **מוראד 5** הוא חימוש משוטט איראני חמקני ושקט שנועד לשימוש הפרוקסי של איראן לבצע תקיפות בצורה שתקשה על זיהוי החימוש והפלתו.

אורכו מטר שישים ומוטת כנפיים שלו היא קצת יותר משני מטר. הגוף עשוי סיבי פחמן שמקטינים את חתימת המכ"ם עם אלומיניום תעופתי רגיל שמאפשר לצמצם את המשקל. ראש הנפץ מתחלף וכולל מטען רסס להרג בני אדם או ראש נפץ חודר שריון במשקל של בערך 8 ק"ג. את הראשים ניתן להחליף בקלות לפני השיגור. הכנפיים וסנפרי הגב מתפרקים כדי להקל על היכולת לנייד אותו בקלות ממקום למקום ולהרכיבו בשטח. השיגור נעשה בעזרת רקטת האצה קטנה וחצובה ניידת או ממכונית נוסעת.

בגרסאות הראשונות נעשה שימוש במנועי בנזין סיניים בעוצמה של 3.5 עד 11 כוח סוס אך כדי לאפשר טיסה שקטה יותר הוחלף במנוע חשמלי. טווח הטיסה בין 700–800 ק"מ והוא מנווט למטרה באמצעות זוג אנטנות לווייניות ובעזרת רשתות סלולר לאימות מיקומו. מהירות השיוט היא סביב 120 קמ"ש, איטית בחצי מסמאד 2 או אבאביל T.

## קישורים חיצוניים

* 

## הערות שוליים

קטגוריה:חימוש משוטט
קטגוריה:איראן: כלי טיס צבאיים
קטגוריה:אמצעי לחימה איראניים
קטגוריה:HESA: כלי טיס בלתי מאוישים
שיט באולימפיאדת פריז (2024)

**תחרויות ה[[שיט תחרותי|שיט]] ב[[אולימפיאדת פריז (2024)]]** נערכו בין 28 ביולי ל-8 באוגוסט במרינה של מרסיי. זו המהדורה ה-28 של השיט במשחקים האולימפיים. 330 שייטים התחרו בעשר תחרויות שונות: ארבע לגברים, ארבע לנשים ושתיים מעורבות.

## טבלת המדליות

## זוכים
### גברים

### נשים

### מעורב

## ישראל בתחרות
שמונה שייטים ייצגו את ישראל באולימפיאדת פריז (2024), בשבע תחרויות: שלוש נשים – שרון קנטור (IQFOiL), גל צוקרמן (Formula Kite) ושי קקון (ILCA 6); שלושה גברים – תום ראובני (IQFOiL), דור זרקה (Formula Kite) ועומר ורד וילנצ'יק (ILCA 7); וזוג מעורב אחד – נועה לסרי וניתאי חסון (470).

המשלחת זכתה בשתי מדליות: שרון קנטור שזכתה במדליית כסף בתחרות ה-IQFOiL לנשים ותום ראובני שזכה במדליית זהב בתחרות ה-IQFOiL לגברים. השניים סיימו את השלב הראשון במקום השני והעפילו אוטומטית לחצי הגמר, בו סיימה קנטור ראשונה וראובני סיים שני. מיקומם הבטיח להם מדליה אולימפית. בגמר סיימה קנטור במקום השני וזכתה במדליית הכסף וראובני סיים במקום הראשון וזכה במדליית הזהב. קנטור הפכה לסגנית האלופה האולימפית הרביעית בתולדות ישראל, וראובני הפך לאלוף האולימפי הרביעי והשני בשיט, אחרי גל פרידמן באתונה 2004. אלו המדליות הרביעית והחמישית, בהתאמה, של ישראל באולימפיאדה זו וכן בענף השיט, והמדליות ה-17 וה-18 של ישראל במשחקים האולימפיים. בכך הפכה פריז 2024 למוצלחת ביותר בהיסטוריה האולימפית של ישראל.

בתחרויות ה-Formula Kite הגיעה גל צוקרמן למקום העשירי בסיום השלב המוקדם אך סיימה שלישית בחצי הגמר והודחה. דור זרקה סיים במקום ה-13 בשלב המוקדם והודח.

בתחרויות הלייזר הודחו שי קקון (מקום 24) ועומר ורד וילנצ'יק (מקום 30) בסיום מקצי המוקדמות.

בתחרות ה-470 המעורבות הגיעו נועה לסרי וניתאי חסון למקום השמיני בשלב הראשון והעפילו לשיוט המדליות, בו סיימו במקום השביעי.

## הערות שוליים

פריז 2024
קטגוריה:ענפי ספורט באולימפיאדת פריז (2024)
קטגוריה:מרסיי: ספורט
אולימפיאדת פריז
ססקיה סילס

**ססקיה סילס** (באנגלית: **Saskia Sills**; נולדה ב-24 ביולי 1996) היא אלופת העולם בגלישת רוח בריטית וחברה בנבחרת השיט הבריטית. היא המשיכה להתחרות באירועים בינלאומיים כמו אליפויות אירופה, והייתה חלק מצוות השיט הבריטי משנת 2013 עד שהוצגה כגולשת רוח בתחילה בגלשן מדגם ניל פרייד RS:X (נשים), ולאחרונה בגלשן רוח מדגם IQFoil.

## ביוגרפיה
סילס נולדה בפלימות'. היא החלה לגלוש בשנת 2004 במועדון השיט "Roadford Lake". היא זכתה בתואר אלופת העולם בגיל 13, וזכתה בו שוב ביום הולדתה ה-15. היא זכתה בתואר פעמיים נוספות כשהייתה בת 16. היא גם קיבלה את פרס הימאי הצעיר של השנה בשנת 2012 בתערוכת הסירות הבינלאומית של לונדון.

ססקיה ואחותה התאומה אימוג'ן התגוררו באי פורטלנד, והתאמנו באקדמיית השיט הלאומית ויימות' ופורטלנד. אחיהן הגדול הוא הגולש האולימפי סם סילס .

סילס הייתה מועמדת לתואר הספורטאי הצעיר של השנה של ה-BBC בשנת 2012, נבחרה עקב זכייתה במדליית הזהב באליפות העולם לנוער של איגוד השיט הבין-לאומי וב-EUROSAF Youth Europeans, והמשיכה לתבוע את תואר העולם עד גיל 17 באליפות העולם לנוער RSX Open. היא הייתה מועמדת לצד זוכי המדליות האולימפיות והפראלימפיות לפרסי שייט השנה העולמי של רולקס מטעם איגוד השיט הבין-לאומי.

סילס היא בת זוגו של תום ראובני, האלוף האולימפי בגלישת רוח באולימפיאדת פריז. באוקטובר 2021, בעת שראובני התאמן בבריטניה, פגש את סילס. היא עברה להתגורר בישראל עם ראובני והצטרפה לנבחרת גלישת הרוח לנשים.

## קישורים חיצוניים

## הערות שוליים

קטגוריה:שייטות (נשים)
קטגוריה:בריטיות שנולדו ב-1996
קטגוריה:בריטים שנולדו ב-1996
וינסנט הנקוק

**וינסטסנ צ'ארלס הנקוק** (באנגלית: **Vincent Charles Hancock**; נולד ב-19 במרץ 1989) הוא קלע אמריקאי. 4 פעמים אלוף אולימפי (בייג'ינג 2008, לונדון 2012, טוקיו 2020 ופריז 2024) ו-5 פעמים אלוף עולם (2005, 2009, 2015, 2018 ו-2019) בירי בצלחות חרס – סקיט. הוא הקלע הראשון בהיסטוריה שזכה יותר מפעם אחת בתחרות ירי צלחות חרס – סקיט. הוא השתתף ב-5 אולימפיאדות וב-9 אליפויות עולם.

## ביוגרפיה
הנקוק נולד וגדל בפורט שרלוט, פלורידה. הוא למד באוניברסיטת טרוי באלבמה וקיבל תואר ראשון בניהול עסקי. עם סיום לימודיו בשנת 2014 התגייס לצבא וקיבל דרגת סמל ביחידת הקליעה של צבא ארצות הברית. הוא נשוי ואב לשתי בנות ומתגורר בפורט וורת', טקסס.

### אלוף עולם
באליפות העולם שנערכה בלונאטו דל גארדה, איטליה בשנת 2005 זכה במדליית זהב ראשונה שלו בירי צלחות חרס - סקיט. באליפות העולם שנערכה בניקוסיה, קפריסין בשנת 2007 הוא זכה במדליית ארד.

### אלוף אולימפי
באולימפיאדת בייג'ינג (2008) זכה במדליית הזהב הראשונה שלו בירי צלחות חרס - סקיט לפני טור ברוולד מנורווגיה ואנתוני טרה מצרפת.

באליפות העולם שנערכה במריבור, סלובניה בשנת 2009 הוא זכה במדליית זהב בפעם השנייה.

באולימפיאדת לונדון (2012) זכה בפעם השנייה ברציפות במדליית זהב בירי צלחות חרס - סקיט לפני אנדרס גולדינג מדנמרק ונאסר אל-אטייה מקטר.

באליפות העולם שנערכה בלונאטו דל גארדה בשנת 2015 זכה בפעם השלישית במדליית זהב והפך לקלע השלישי שזוכה בשלוש אליפויות עולם בסקיט .

באולימפיאדת ריו דה ז'ניירו (2016) סיים רק במקום 15 ולא הצליח להגן תוארו.

באליפות העולם שנערכה בצ'נגוון, קוריאה הדרומית בשנת 2018 זכה בפעם הרביעית במדליית זהב בשיא עולם חדש של 59, לפני אריק ונדאל מנורווגיה (55) וריקרדו פיליפלי מאיטליה (46). שנה לאחר מכן, באליפות העולם שנערכה בגוודלחרה, מקסיקו בשנת 2019 זכה בפעם החמישית במדליית זהב.

באולימפיאדת טוקיו (2020) זכה בפעם השלישית במדליית זהב בירי צלחות חרס - סקיט לפני יספר הנסן מדנמרק ועבלאללה אל-ראשידי מכווית ובאולימפיאדת פריז (2024) זכה בפעם הרביעית במדליית זהב בירי צלחות חרס - סקיט לפני בן ארצו קונר פרינס ולי מנג-יואן מטאיוואן, יותר מכל קלע בהיסטוריה.

## קישורים חיצוניים

קטגוריה:אמריקאים ילידי פלורידה
קטגוריה:קלעים אמריקאים
קטגוריה:אלופים אולימפיים: קליעה
קטגוריה:אלופים אולימפיים מארצות הברית
קטגוריה:קלעים באולימפיאדת בייג'ינג (2008)
קטגוריה:קלעים באולימפיאדת לונדון (2012)
קטגוריה:קלעים באולימפיאדת ריו דה ז'ניירו (2016)
קטגוריה:משתתפי אולימפיאדת טוקיו (2020)
קטגוריה:משתתפי אולימפיאדת פריז (2024)
קטגוריה:בוגרי אוניברסיטת טרוי
קטגוריה:פלורידה: ספורטאים
קטגוריה:אמריקאים שנולדו ב-1989
Les Trois Cloches

"**Les Trois Cloches**" (בעברית: "**שלושת הפעמונים**") הוא סינגל שהוקלט על ידי הזמרת הצרפתייה אדית פיאף והקומפניון דה לה שנסון. נכתב על ידי ז'ין וילארד, ויצא לאור בשנת 1946 דרך חברת התקליטים קולומביה רקורדס. זוהי אחת מיצירותיה המוכרות ביותר של פיאף, משום שכשיצאה לסיבוב הופעות בארצות הברית קידמה אותו גם לקהל האמריקאי.

"Les Trois Cloches" תורגם לשפות רבות. בשנת 1959 הוקלט בגרסה אנגלית על ידי דה בראונס בשם "The Three Bells". גרסת כיסוי נוספת באנגלית הוקלטה מאוחר יותר על ידי פרנק סינטרה. וולפגנג לסאואר וליס אסיה ביצעו את השיר בגרמנית, והוציאו אותו כסינגל מסחרי בשם "Wenn Die Glocken Hell Erklingen". בשנת 1982 הגיעה הגרסה ההולנדית של אנדרה ואן דוין למקום הראשון במצעד 40 הסינגלים ההולנדיים. בשנת 1990 תרגם אהוד מנור את השיר לעברית. תרגומו נכלל כרצועה השנייה באלבומה הרביעי של קורין אלאל, "שפת אימי".

השיר מתאר את חייו של אדם בשם ז'אן-פראנסואה ניקוט (Jean-François Nicot) ושלושה אירועים עבורו מצלצלים פעמוני הכנסייה: לידתו (והטבלתו), נישואיו ומותו. 

## קישורים חיצוניים

## הערות שוליים

קטגוריה:שירי אדית פיאף
קטגוריה:שירי קורין אלאל
קטגוריה:שירים בצרפתית
קטגוריה:שירים שתורגמו מצרפתית לעברית
קטגוריה:סינגלים בהוצאת קולומביה רקורדס
בסיס חיל האוויר מקדיל

[ממוזער|[מזכיר ההגנה של ארצות הברית|מזכיר ההגנה פיט הגסת' בביקור בפיקוד המרכז, מאי 2025]]
**בסיס חיל האוויר מקדיל** (באנגלית: **MacDill Air Force Base**) הוא בסיס צבאי פעיל של חיל האוויר של ארצות הברית, הממוקם כ-6.4 קילומטרים דרומית-דרום-מערבית למרכז העיר טמפה, פלורידה. הבסיס משמש כמפקדות ראשיות עבור פיקוד מרכז של ארצות הברית ופיקוד המבצעים המיוחדים של ארצות הברית, בנוסף משמש כבסיס האם של כנף התדלוק האווירי השישי הנמצא תחת חיל האוויר ה-18 של ארצות הברית של פיקוד התובלה של חיל האוויר.

## היסטוריה
בסיס מקדיל הוקם לפני מלחמת העולם השנייה כמתקן של חיל האוויר של ארצות הברית. עם הקמת חיל האוויר האמריקני כשירות עצמאי בשנת 1947, הוא הפך לבסיס חיל האוויר מקדיל. במהלך השנים שימש הבסיס למגוון מטוסים. במהלך המלחמה, הבסיס שימש כבסיס אימונים עיקרי לטייסים אמריקאים שהשתתפו במלחמה באירופה ובאוקיינוס השקט. בשנות ה-50 וה-60, הבסיס היה בסיס מרכזי לפיקוד האווירי האסטרטגי. מפציצי B-47 היו מוצבים בבסיס, ומשם יצאו למשימות אימון והרתעה.

בתחילת שנות ה-60, הבסיס עבר להיות בסיס של פיקוד האווירי הטקטי. מטוסי הקרב F-84 היו הראשונים שהוצבו בבסיס, ולאחר מכן הוחלפו במטוסי מקדונל דאגלס F-4 פנטום המתקדמים יותר. במהלך המלחמה הקרה, מטוסי F-4 ו-F-16 שהוצבו בבסיס לקחו חלק באימונים רבים ובתרגילים משותפים עם מדינות ברית. בשנות ה-90, עם סיום המלחמה הקרה, הבסיס שינה את תפקידו והתמקד בתדלוק אווירי. כנף התדלוק האווירי השישי הוקם בבסיס, ומטוסי KC-135 הפכו למרכיב העיקרי בכנף.

כיום משמש הבסיס כמפקדה הראשית של פיקוד המרכז של ארצות הברית וכן פיקוד המבצעים המיוחדים.

## יחידות

## קישורים חיצוניים

## הערות שוליים

מקדיל
קטגוריה:פלורידה
קטגוריה:פיקוד מרכז של ארצות הברית
Hasta Luego

"**Hasta Luego**" (בעברית: "**לְהִתרָאוֹת**") הוא שיר שהוקלט על ידי הזמר-יוצר האנגלי Hrvy ביחד עם הזמרת הקובנית-אמריקאית מאלו טרווחו. הוא יצא לאור ב-25 באפריל 2018, בהוצאת חברת התקליטים וירג'ין EMI רקורדס, כסינגל שהיה אמור להיכלל באלבום הבכורה שלו, .

השיר הגיע למקום השלושה-עשר במצעד הסינגלים הסקוטי.

## רקע וכתיבה
Hrvy היה מעריץ גדול של מוזיקה לטינית מאז הגיע למקסיקו וכתב שם שירים שונים. בראיון לחברת המצעדים הרשמית, הוא אמר: .

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-37 מיליון השמעות.

## וידאו קליפ
הווידאו קליפ הרשמי של השיר פורסם ב-25 באפריל 2018 והצליח לצבור למעלה מ-65 מיליון צפיות בסך הכול.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי Hrvy
קטגוריה:שירי מאלו טרווחו
קטגוריה:דואטים
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירי אהבה
קטגוריה:סינגלים בהוצאת וירג'ין EMI רקורדס
וירג'ין EMI רקורדס

**וירג'ין EMI רקורדס** (באנגלית: **Virgin EMI Records**) הייתה חברת תקליטים בריטית בבעלות יוניברסל מיוזיק גרופ שהוקמה בשנת 2013. ביוני 2020, חברת התקליטים מותגה מחדש כ-EMI רקורדס, ומפעילה את וירג'ין רקורדס כחותמת של EMI רקורדס החדשה.

## היסטוריה
וירג'ין EMI רקורדס נוסדה במרץ 2013 באמצעות מיזוג של מרקורי רקורדס UK וגם וירג'ין רקורדס. היא הפעילה שתי חטיבות A&R ושיווק נפרדות – וירג'ין ו-EMI רקורדס. וירג'ין EMI הפכה לאחת מחברות התקליטים הקודמות של יוניברסל מיוזיק UK, לצד פולידור רקורדס, איילנד רקורדס, דקה רקורדס וקפיטול רקורדס UK. מרקורי רקורדס UK, בה הוחתמו באופן מסורתי אמני אינטרנשיונל איילנד ודאף ג'אם UK, פעלה תחת וירג'ין EMI יחד עם יוניברסל איילנד, בה הוחתמו גם אמני ריפבליק רקורדס באותה המדינה. חברת התקליטים החדשה החליפה את וירג'ין ומרקורי בתור חברות התקליטים המפיצות בממלכה המאוחדת, עבור הסגל הבין-לאומי של דאף ג'אם ואיילנד US, כמו גם אמנים מטעם וירג'ין רקורדס אמריקה.

ב-16 ביוני 2020, יוניברסל מיתגה מחדש את וירג'ין EMI רקורדס כ-EMI רקורדס ומינתה את רבקה אלן (נשיאת דקה רקורדס לשעבר) כנשיאת חברת התקליטים, ותמשיך להפעיל את וירג'ין רקורדס כחותמת של EMI רקורדס.

## אמנים
בין אמני וירג'ין EMI נמנים: קארי אנדרווד, טיילור סוויפט, פלורנס אנד דה משין, לואיס קפלדי, קייטי פרי, אמילי סאנדיי, The Chemical Brothers, ג'מירוקוואי, הליברטינז, פול אאוט בוי, לורד, מטאליקה, אביצ'י, אלטון ג'ון, Chvrches, פול מקרטני, באסטיל, מרטן סולבג, בון ג'ובי, The Vamps, ג'ורג' מייקל, Devo, הסטון רוזס, HRVY, מאסיב אטאק, אוונג'ד סוונפולד, פול סיימון, איימי מקדונלד, דיוק דומונט, קניה וסט וגם וסטלייף.

יתר על כן, מייק אולדפילד, שהאלבום שלו *[[Tubular Bells]]* יצא בהוצאת וירג'ין רקורדס המקורית, הוא גם אמן שחתם עם וירג'ין EMI.

## קישורים חיצוניים

* 

## הערות שוליים

קטגוריה:חברות תקליטים
פרס שאנדור שייבר

**פרס שאנדור שייבר** (בהונגרית: **Scheiber Sándor-díj**) הוא פרס הניתן לאזרחים הונגרים, או להונגרים החיים מעבר לגבולות הונגריה, אשר תרמו תרומה יוצאת דופן בתחומי השפה העברית, היהדות, ההיסטוריה התרבותית והחינוך, וכן תרמו לקידום דיאלוג וסובלנות בין יהודים לבין לא יהודים.

## תולדות הפרס
ההכרה ניתנת על ידי שר התרבות אחת לשנה, ב-3 במרץ, יום השנה לפטירתו של הרב הראשי פרופסור ד"ר שאנדור שייבר. הפרס מגיע עם לוח הנצחה ומסמך המאשר את הענקת הפרס.

פרס שאנדור שייבר הוענק בעבר בגימנסיה שאנדור שייבר לפני שאומץ כפרס ממלכתי. פרס הגימנסיה הוא מדליה עם בסיס ארד. על הבסיס ניתן לראות את תאריך ההענקת הפרס ושם מקבל הפרס. ניתן לראות את השנים 1913–1985 על המדליה האנכית (תאריכי לידתו ומותו של שאנדור שייבר), למטה הכיתוב: פרס שאנדור שייבר, במרכז ניתן לראות את דיוקנו של שייבר. מימין כתוב בעברית שמו של שאנדור שייבר. בצדה האחורי של המדליה כתובות בהונגרית ובעברית: "ללמד וללמד". "לשמור ולפעול". הכבוד מוענק לעמיתים ראויים על סמך הצבעה של סגל הגימנסיה.

## זוכי פרס שייבר הממלכתי
**2018**

• אלפרד שנר, רב ראשי הונגרי, פרופסור באוניברסיטה, חוקר, בין השנים 2002–2018 היה המנכ"ל הראשי של בית המדרש לרבנים שבבודפשט - האוניברסיטה היהודית.

**2020**
* אברהאם לבוביץ', רב מזקרפטיה

**2019**
* הרב הראשי טמאש רונה, ראש מחלקת ORZSE

**2018**
* קלמן סלאי, מזכיר קרן Tett és Védelem

**2017**
* אנדרה קיש

**2016**
* מריה אדם
* גאבור ברנה

**2015**
* נורברט גלסר
* יאנוש אולה
* ד"ר רפאל ואגו

**2014**
* פרנץ ארשפרופסור באוניברסיטה
* אנה סלאי פרופסור באוניברסיטה
* דוד גור נשיא החברה לחקר ההיסטוריה של תנועות הנוער הציוניות בהונגריה

### 2012
* שאול שקד
* אדריכלית אנה פרצל
* פאבל סוסברגר היסטוריון התרבות
* לאיוש ארדאי אמן צילום
* אמברוש מישקולצי
* מנחם שמלצר
* זולטן טיבורי סאבו

### 2009
* אילונה נאג'
* מייקל ק. זילבר
* ז'וז'אנה טורוני

### 2008
* טמאש פנר
* ד"ר אטילה נובאק, עורך, היסטוריון
* ד"ר טמאש טוראן

### 2007
* גאבור דויטש "morénu", סופר
* הרב ד"ר אימרה הרמן שמלצר (סנט גאלן)
* פרופסור ד"ר Jenő Szigeti
* פרופסור ד"ר פנחס ארצי (אוניברסיטת בר-אילן)
* ד"ר György Jakubinyi, הארכיבישוף של אלבה יוליה
* פרופסור ד"ר ויקטור קארדי (CEU)

### 2005
* פרופסור ד"ר יהודה דון (אוניברסיטת בר-אילן)
* פרופ' ד"ר שלמה שפיצר (אוניברסיטת בר-אילן)
* פרופסור ג'רג' טטאר ד"ר

### 2004
* דייוויד פרנץ
* ד"ר אישטוואן קראסון
* פרופסור ד"ר נתנאל קצבבורג
* המורה ההונגרית אניקו וארי (תיכון אנה פרנק, תיכון שאנדור שייבר) - קיבלה את הפרס בקולותיהם של עמיתיה בגימנסייה שייבר שאנדור.
* ד"ר. ג'רג' הראסטי
* ד"ר הרב ארנסט נוימן (טימישוארה)

### 2002
* ד"ר אידה פרוליך, ראש מחלקה, פרופסור באוניברסיטה
* ג'רג' גאבור
* György Benyik הוא כומר ותאולוג קתולי
* Máté Hidvégi
* הרב הראשי הלאומי יוז'ף שווייצר
* Vilmos Voigt, חוקר פולקלור

### 1999
* ד"ר אנטאל באביץ' הוא מחנך דתי
* ד"ר לסלו פלקאי, מורה, היסטוריון חינוכי

### 1998
* טמאש ראי, היסטוריון (רב)
* פרופסור Rózsa Huba (PPKE)
* ד"ר לאסלו יולס הוא סופר
* יאנוש קבאנאי, סופר, עורך, צלם
* הרב אישטוואן דומאן ד"ר
* ד"ר Géza Komoróczy, מזרחן, פרופסור באוניברסיטה, היסטוריון

## לקריאה נוספת
* זוכי הפרס לשנת 2010: 
* מיום 7/1995. (ח' 11.) תקנת NKÖM

קטגוריה:תרבות יהודית
שאנדור שייבר
ארסו שאשמה

**ארסו שאשמה** (בטורקית: **Ersu Şaşma**; נולד ב-30 בספטמבר 1999) הוא אתלט טורקי, זוכה מדליית ארד באליפות אירופה (רומא 2024) בקפיצה במוט.

## ביוגרפיה
שאשמה נולד במרסין שבטורקיה.

### 2021
באליפות אירופה באולם שנערכה בטורון שבפולין במרץ סיים במקום חמישי בקפיצה במוט בתוצאה של 5.70 מטר.

#### מדליית ארד באליפות אירופה עד גיל 23
באליפות אירופה עד גיל 23 שנערכה בטאלין שבאסטוניה ביולי זכה במדליית ארד בקפיצה במוט בתוצאה של 5.60 מטר.

באולימפיאדת טוקיו שנערכה ביולי-אוגוסט סיים במקום עשירי בקפיצה במוט בתוצאה של 5.70 מטר.

### 2022
#### אלוף משחקי הים התיכון
במשחקי הים התיכון שנערכו באוראן שבאלג'יריה ביוני-יולי זכה במדליית זהב בקפיצה במוט בשיא אליפות חדש של 5.75 מטר.

באליפות העולם שנערכה ביוג'ין שבאורגון, ארצות הברית, ביולי, סיים במקום שמיני בקפיצה במוט בשיא טורקיה חדש של 5.80 מטר.

באליפות אירופה שנערכה במינכן שבגרמניה באוגוסט סיים במקום 19 בקפיצה במוט בתוצאה של 5.50 מטר.

### 2023
באליפות אירופה באולם שנערכה באיסטנבול שבטורקיה במרץ סיים במקום 11 בקפיצה במוט בתוצאה של 5.55 מטר.

באליפות העולם שנערכה בבודפשט שבהונגריה באוגוסט סיים במקום 12 בקפיצה במוט בתוצאה של 5.55 מטר.

### 2024
באליפות העולם באולם שנערכה בגלאזגו שבממלכה המאוחדת במרץ סיים במקום עשירי בקפיצה במוט בתוצאה של 5.50 מטר.

#### מדליית ארד באליפות אירופה
באליפות אירופה שנערכה ברומא שבאיטליה ביוני זכה במדליית ארד בקפיצה במוט בתוצאה של 5.82 מטר, יחד עם אולג צרניקל, ואחרי ארמנד דופלנטיס משוודיה (6.10 מטר) ועמנואל קראליס מיוון (5.87 מטר).

## שיאים אישיים
### אצטדיון
* קפיצה במוט: 5.90 מטר (2023), **שיא טורקיה**

### אולם
* קפיצה במוט: 5.80 מטר (2022), **שיא טורקיה**

## קישורים חיצוניים

קטגוריה:קופצים במוט
קטגוריה:טורקים
קטגוריה:קופצים במוט באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:טורקים שנולדו ב-1999
מאלו טרווחו

**מריה לואיסה "מאלו" טרווחו** (בספרדית: **María Luisa "Malú" Trevejo**; נולדה ב-15 באוקטובר 2002) היא זמרת וידוענית קובנית-אמריקאית.

## קריירה
היא התפרסמה בזכות הסרטונים שלה באפליקציית שיתוף הסרטונים מיוזיקלי. היא גם פעילה באינסטגרם וחשבונה מונה למעלה מעשרה מיליון עוקבים בסך הכול. ב-22 בספטמבר 2017, היא הוציאה את סינגל הבכורה שלה, "Luna Llena" בהוצאת חברות התקליטים In-Tu Linea ויוניברסל מיוזיק לטין אנטרטיינמנט. הווידאו קליפ הרשמי שלו צבר יותר מ-135 מיליון צפיות בערוץ היוטיוב שלה נכון לאוגוסט 2024. זמן קצר לאחר מכן היא הוציאה סינגל נוסף "En Mi Mente" שצבר למעלה מ-15 מיליון צפיות.

ב-25 באפריל 2018 הוציאה ביחד עם הזמר-יוצר האנגלי Hrvy את הלהיט "Hasta Luego" שדורג במקום השלושה-עשר במצעד הסינגלים הסקוטי. ביוטיוב הצליח הקליפ שלו לצבור למעלה מ-65 מיליון צפיות בסך הכול. בספוטיפיי הצליח לצבור למעלה מ-37 מיליון השמעות.

## חיים אישיים
באוקטובר 2020, טרווחו חתמה על חוזה עם הנהלה חדשה ועברה לאזור לוס אנג'לס.

ביום הולדתה השמונה-עשרה, היא פתחה חשבון OnlyFans, וצברה למעלה מ-37,000 מנויים בשבוע הראשון.

## דיסקוגרפיה
### מיני-אלבומים
* 2019: *Una Vez Mas*

## קישורים חיצוניים
* 

## הערות שוליים

קטגוריה:מהגרים מקובה לארצות הברית
קטגוריה:זמרים השרים בספרדית
קטגוריה:בלוגריות אמריקאיות
קטגוריה:רקדניות אמריקאיות
קטגוריה:אמני אטלנטיק רקורדס
קטגוריה:אמני יוניברסל מיוזיק לטין אנטרטיינמנט
קטגוריה:יוצרי תוכן דיגיטלי ב-OnlyFans
קטגוריה:אמריקאיות שנולדו ב-2002
לומוגרפיה

**לומוגרפיה** היא תנועה אמנותית וטכניקת צילום המתמקדת ביצירתיות ספונטנית ואפקטים לא צפויים באמצעות מצלמות פשוטות וזולות. התנועה מעודדת צלמים לצלם ללא חוקים נוקשים, להשתמש בעדשות וסרטים ייחודיים, ולהתחבר מחדש לפילוסופיה של צילום אנלוגי. הלומוגרפיה מהללת את הבלתי צפוי ואת האסתטיקה הלא מושלמת, ומהווה פלטפורמה לביטוי אישי ויצירתי.

## היסטוריה
ההיסטוריה של לומוגרפיה מתחילה בתחילת שנות ה-90 של המאה ה-20, כאשר שני סטודנטים אוסטרים, מתיאס פיגר והאנס שוהני, גילו מצלמה קטנה בשם Lomo LC-A בשוק פשפשים בצ'כוסלובקיה. המצלמה הפיקה תמונות בעלות ניגודיות גבוהה, רוויה צבעונית וקצוות מוצלים, אשר שבו את לבם של הסטודנטים.

בעקבות ההתלהבות שלהם מהמצלמה, הם החלו לצלם בכל מקום ולהפיץ את התמונות בקרב חבריהם. בשנת 1992, הם ייסדו את חברת לומוגרפיה הבינלאומית (Lomographic Society International) בווינה, אוסטריה, במטרה לקדם את השימוש במצלמות לומו ואת פילוסופיית הצילום הספונטני והיצירתי.

המצלמה הראשונה ששימשה את הלומוגרפה הייתה ה-Lomo LC-A, הפכה למרכיב מרכזי בתנועה. המצלמה, שיוצרה על ידי החברה הסובייטית LOMO, הייתה ידועה בעדשת ה-Minitar 1 שלה, שהפיקה תמונות ייחודיות עם צבעים עשירים ורוויות גבוהות. בעקבות ההצלחה של ה-LC-A, החברה החלה לייצר מצלמות נוספות כמו ה-Diana F+ וה-Holga, שכל אחת מהן הביאה סגנון ייחודי ואפקטים ייחודיים.

בשנות ה-2000, לומוגרפיה הפכה לתנועה עולמית, עם קהילות פעילות בערים רבות ברחבי העולם. החברה החלה להפיק אירועים בינלאומיים, תערוכות ותחרויות צילום שמשך אליהם צלמים חובבים ומקצועיים כאחד. בין האירועים הבולטים ניתן לציין את תערוכת ה-LomoWall, שבה הוצגו מאות תמונות שהופקו על ידי קהילת הלומוגרפים ברחבי העולם.

לומוגרפיה מתקשרת לתחומים שונים ומגוונים. במדעי המדינה, לומוגרפיה משמשת כזירה לביטוי פוליטי ואקטיביזם חברתי, כאשר תמונות לומוגרפיות מציגות מציאות אלטרנטיבית ומשפיעות על דעת הקהל. באמנות, לומוגרפיה מתקשרת לזרמים כגון הסוריאליזם והפוסט-מודרניזם, בכך שהיא מבליטה את הלא-מושלם והאקראי ביצירה.

## קישורים חיצוניים

## הערות שוליים

קטגוריה:צילום
Close to You (שיר)

"**Close to You**" (בעברית: "**קְרוֹבָה אֵלֶיךָ**") הוא שיר שהוקלט על ידי הזמרת-יוצרת האמריקאית גרייסי אברמס, ונכלל כבי-סייד בפורמט ה-7 אינץ' של הסינגל "Risk". ב-7 ביוני 2024 יצא השיר רשמית לאור דרך חברת התקליטים אינטרסקופ רקורדס, כסינגל השני מאלבומה השני, *[[The Secret of Us]]*. את השיר כתבו והפיקו אברמס וסאם דה ג'ונג, והוא היה לסינגל הראשון של אברמס שנכנס למצעד הבילבורד הוט 100 האמריקאי, בו הוצב במקום ה-49. השיר אף דורג ב-40 המובילים באוסטרליה, קנדה, אירלנד, ניו זילנד, סינגפור ובריטניה.

## רקע ופרסום
בשנת 2017 העלתה אברמס קטע בן 20 שניות מ-"Close to You" לחשבון האינסטגרם שלה, אותו מעולם לא תכננה להוציא רשמית. שנה שלאחר מכן היא פרסמה קטע נוסף. בהופעה ב-2023, אישרה אברמס שהסאונד של האלבום שעליו עבדה לא תואם את "Close to You", אך הסבירה: "אולי תגיע הזדמנות חד פעמית שבו נוכל להוציא אותו לאור". בתחילת 2024 שיתפה הזמרת דגימה נוספת של השיר, שהפכה לוויראלית בפלטפורמה. לאור האהדה מהמעריצים, החליטה אברמס לכלול את הרצועה באלבומה הבא, ואמרה: "אני באמת אסירת תודה על העידוד מכל מי שהודיעו לי באינטרנט שהם עדיין רוצים לשמוע את השיר, אחרי כל הזמן הזה".

ב-29 באפריל 2024 הכריזה אברמס על אלבום האולפן השני שלה, *[[The Secret of Us]]*, וכן כי ב-1 במאי תפרסם את הסינגל המוביל, "Risk". ב-13 במאי חשפה אברמס את רשימת הרצועות של האלבום, בה נכלל "Close to You" כשיר השלושה עשר והאחרון באלבום. היא הסבירה כי בתחילה השיר לא נכלל באלבום, "הוא מתקופה אחרת לגמרי, סיימנו את כל האלבום מלמעלה למטה, אבל שמעתי אתכם חזק וברור". ב-31 במאי נכלל השיר כבי-סייד בפורמט ה-7 אינץ' של "Risk", וב-5 ביוני הכריזה אברמס על יציאתו הרשמית כסינגל השני של האלבום, וכן על תאריכי סיבוב ההופעות הרביעי שלה, *The Secret of Us Tour*.

## סגנון ומילים
"Close to You" הוא שיר סינת'פופ קצבי. אנדרו אונטרגר מבילבורד השווה את הסגנון הידידותי לרדיו שלו לאלבומים *[[Pure Heroine]]* של לורד ו-*[[1989 (אלבום)|1989]]* של טיילור סוויפט.

## הצלחה מסחרית
במצעד הבילבורד הוט 100 האמריקאי, הגיע "Close to You" למקום ה-49, והיה לשיר הראשון של אברמס שנכנס אליו. במצעד הסינגלים הבריטי דורג השיר במקום ה-35 בשבועו הראשון, והפך לסינגל הראשון שלה שנכלל ב-40 המובילים בבריטניה. השיר אף נכנס ל-40 הראשונים באוסטרליה, קנדה, אירלנד, ניו זילנד, וסינגפור.

## מיקומי שיא

## נתוני מכירות

## הערות שוליים

קטגוריה:שירי גרייסי אברמס
קטגוריה:שירים באנגלית
קטגוריה:שירי זהב בקנדה
קטגוריה:סינגלים בהוצאת אינטרסקופ רקורדס
מגדלנה ביי

**מגדלנה ביי** (באנגלית: **Magdalena Bay**) הוא צמד סינת'-פופ ומוזיקה אלקטרונית אמריקאי. הצמד מורכב מהזמרת-יוצרת מיקה טננבאום והמפיק המוזיקלי מתיו לוין. מתחילת הקריירה המוזיקלית שלו, פרסם הצמד אלבום אולפן אחד, שלושה מיני-אלבומים, ושלושה מיקסטייפים המורכבים משירים בני דקה עד שתיים.

אלבום האולפן הראשון של הצמד, *[[Mercurial World]]*, יצא לאור ב-8 באוקטובר 2021.

## רקע
טננבאום נולדה בבואנוס איירס, ארגנטינה. היא היגרה עם משפחתה לארצות הברית כשהייתה בת שנה, וגדלה במיאמי. לוין נולד במיאמי והוא ממוצא ארגנטינאי מצד אביו. שניהם ממוצא יהודי. הם נפגשו בתיכון, במסגרת התוכנית *Live! Modern School of Music*, בה היו חלק מלהקת רוק קלאסי המבצעת קאברים, ומאוחר יותר החלו ליצור מוזיקת רוק מתקדם מקורית תחת הכינוי "Tabula Rasa". לאחר שהלהקה התפרקה, ב-2016 הקימו את מגדלנה ביי בזמן חופשה מהקולג' - טננבאום באוניברסיטת פנסילבניה בפילדלפיה ולוין באוניברסיטת נורת'איסטרן בבוסטון, והמשיכו לשתף פעולה מרחוק. הלהקה נקראה על שם מנהלת בעבודתו הקודמת של לוין.

## קריירה
הצמד ציין את גריימס, צ'יירליפט וצ'ארלי XCX כהשפעותיו המוזיקליים. ב-2019 הוציאו לאור את שני המיני-אלבומים הראשונים שלהם, *[[Day/Pop]]* ו-*[[Night/Pop]]*, ומאוחר יותר באותה שנה הוחתמו בחברת התקליטים האינדי Luminelle Recordings. בהמשך פרסמו גם שני מיקסטייפים ומיני-אלבום אחד: *[[Mini Mix, Vol. 1]]* יצא לאור ביולי 2019, *[[A Little Rhythm and a Wicked Feeling]]* במרץ 2020, ו-*[[Mini Mix, Vol. 2]]* בנובמבר 2020.

ב-8 באוקטובר 2021 פרסם הצמד את אלבום האולפן הראשון שלו, *[[Mercurial World]]*. לאלבום קדמו ארבעה סינגלים, "Chaeri", "Secrets (Your Fire)", "", ו-"Hysterical Us"', כולם זכו לווידאו קליפים. ב-23 בספטמבר 2022 יצאה לאור גרסת הדלוקס של האלבום, המכילה "סודות", רמיקסים ושני שירים חדשים שבחרו המעריצים.

ב-29 באוקטובר 2022 הופיע הצמד בפסטיבל המוזיקה סקנד סקיי מיוזיק ה-3. באפריל 2023 הופיעו בפסטיבל המוזיקה והאמנויות של עמק קואצ'לה ה-22, והוציאו את המיקסטייפ *Mini Mix, Vol. 3*.

ב-28 במאי 2024 פרסם הצמד את הסינגל "Death & Romance", הסינגל הראשון שלהם תחת חברת התקליטים Mom + Pop Music, וכן הכריזו על סיבוב ההופעות "Imaginal Mystery tour". ב-10 ביולי 2024 יצא הסינגל "Image" לצד וידאו קליפ, והוכרז על אלבום האולפן השני של הצמד, *[[Imaginal Disk]]*, העתיד לצאת לאור ב-23 באוגוסט 2024.

## דיסקוגרפיה
### אלבומי אולפן
* 2021: *[[Mercurial World]]*
* 2024: *[[Imaginal Disk]]*

## קישורים חיצוניים

* 

## הערות שוליים

קטגוריה:צמדים מוזיקליים אמריקאיים
קטגוריה:אמני מוזיקה אלקטרונית
קטגוריה:להקות סינת'-פופ
קטגוריה:מוזיקאים יהודים אמריקאים
קטגוריה:אמריקאים ממוצא ארגנטינאי
קטגוריה:להקות שהוקמו בשנת 2016
As Sick As the Secrets Within

"**As Sick As The Secrets Within**" הוא שיר של להקת הרוק האמריקאית מרילין מנסון, שיצא ב-2 באוגוסט 2024 על ידי Nuclear Blast כסינגל הראשון של הלהקה מזה ארבע שנים. הסינגל המלווה בקליפ מוזיקלי הבוים על ידי ביל יוקיץ'.

## הצלחה מסחרית
לאחר שבוע ימים, הקליפ של השיר זכה ליותר ממיליון צפיות ב-YouTube וכמעט 3 מיליון צפיות ברחבי העולם בכל הפלטפורמות הדיגיטליות.
בנוסף, השיר הגיע למקום הראשון במצעד '100 שירי הרוק החדשים' באייטונס. יתר על כן, הופיע לראשונה במקום הראשון במכירות מצעד שירי הרוק & האלטרנטיביים של בילבורד, ומכר 1,300 עותקים בשבוע הראשון שלו.

## קישורים חיצוניים

## הערות שוליים

קטגוריה:מרילין מנסון